
Information Commissioner's Office 


Deddf Rhyddid Gwybodaeth 2000 


Dogfen ddiffinio i Senedd Cymru 


Mae'r canllawiau hyn wedi'u hysgrifennu ar gyfer Senedd Cymru. 
Maen nhw'n rhoi enghreifftiau o'r mathau o wybodaeth y mae'r ICO 
yn disgwyl ichi eu darparu er mwyn cyflawni'ch ymrwymiadau o dan y 
cynllun cyhoeddi enghreifftiol. 


Mae'r ICO yn disgwyl ichi drefnu bod yr wybodaeth yn y ddogfen 
ddiffinio hon ar gael oni bai: 


e. nad yw'r wybodaeth gennych; 

e bod yr wybodaeth wedi'i hesemptio o dan un o esemptiadau 
Deddf Rhyddid Gwybodaeth 2000 (Deddf 2000) neu un o 
eithriadau Rheoliadau Gwybodaeth Amgylcheddol 2004 (EIR), 
neu y gwaherddir ei rhyddhau o dan statud arall (ee Rheoliad 
Cyffredinol y DU ar Ddiogelu Data); 

e. bod yr wybodaeth ar gael yn rhwydd ac yn gyhoeddus oddi ar 
wefan allanol. Efallai bod yr wybodaeth honno wedi'i darparu 
gennych chi neu ar eich rhan. Rhaid ichi ddarparu dolen 
uniongyrchol i'r wybodaeth honno; 

e bod yr wybodaeth wedi'i harchifo, yn hen neu fel arall yn 
anhygyrch; neu 

e y byddai paratoi'r deunydd i'w ryddhau fel rhan o'r drefn yn 
anymarferol neu'n ddwys o ran adnoddau. 


Os yw'r wybodaeth yn cael ei dal gan awdurdod cyhoeddus arall, 
dylech roi manylion ynghylch ble i'w chael. 


Nid yw'r canllawiau wedi'u bwriadu i roi rhestr gynhwysfawr na 
diffiniol o bopeth a ddylai gael ei gynnwys mewn cynllun cyhoeddi. 
Mae'r ymrwymiad cyfreithiol yn ymwneud â'r cynllun cyhoeddi 
enghreifftiol, a dylech geisio darparu cymaint o wybodaeth â phosibl 
fel rhan o'r drefn, gan gynnwys yr holl wybodaeth sy'n ofynnol yn ôl y 
statudau. 


Cyhoeddi setiau data i gael eu hailddefnyddio 


Yn rhinwedd eich swydd fel awdurdod cyhoeddus, mae'n rhaid ichi 
gyhoeddi o dan eich cynllun cyhoeddi unrhyw set ddata sydd gennych 

ac y gofynnwyd amdani, ynghyd ag unrhyw fersiynau wedi'u 
diweddaru, oni bai eich bod yn fodlon nad yw'n briodol gwneud 
hynny. Cyn belled ag y bo'n rhesymol ymarferol, rhaid ichi ei 
chyhoeddi ar ffurf electronig sy'n gallu cael ei hailddefnyddio. 


Os yw'r set ddata neu unrhyw ran ohoni yn waith hawlfraint 
perthnasol ac os chi yw'r unig berchennog, mae'n rhaid ichi drefnu ei 
bod ar gael i'w hailddefnyddio o dan delerau trwydded benodol. Nid 
yw setiau data y mae'r hawlfraint neu'r hawliau cronfa ddata ynddyn 
nhw yn perthyn i'r Goron yn weithiau hawlfraint perthnasol. 


Mae Cod Ymarfer Adran 45 2018 yn argymell y dylai awdurdodau 
cyhoeddus drefnu bod setiau data ar gael i'w hailddefnyddio o dan 


y Drwydded Llywodraeth Agored. 


Mae'r term “dataset” wedi'i ddiffinio yn adran 11(5) o Ddeddf 2000. 
Mae'r termau “relevant copyright work” a “specified licence” wedi'u 
diffinio yn adran 19(8) o Ddeddf 2000. Mae'r ICO wedi cyhoeddi 

canllawiau ar setiau data (adrannau 11, 19 a 45). Mae'r canllawiau 


hynny'n esbonio ystyr “not appropriate” a “capable of re-use. 


Cynllun cyhoeddi enghreifftiol 


Mae'r tabl isod yn nodi'r wybodaeth benodol y mae'r ICO yn disgwyl 
ichi ei chyhoeddi o dan bob un o'r saith dosbarth gwybodaeth a nodir 
yn y cynllun cyhoeddi enghreifftiol. 


O ran y dosbarthiadau gwybodaeth, mae yna ddau faes i'w hystyried: 
y gwaith a wneir gan Aelodau'r Senedd eu hunain, a phenderfyniadau 
a wneir gan y Clerc/Prif Weithredwr ynghylch materion gweinyddol ac 
ariannol. 


Dosbarth 1 — Pwy ydyn ni a beth wnawn ni 


Gwybodaeth am y sefydliad, ei strwythurau, ei leoliadau a'i 
gysylltiadau 


Dylai'r wybodaeth yn y dosbarth hwn fod yn wybodaeth gyfredol yn 
unig, oni nodir yn wahanol. 


Dylech ddarparu gwybodaeth amlinellol a manwl am eich rôl a'ch 
cyfrifoldebau gan gyfeirio'n benodol at y canlynol: 


e Rôl y Senedd 
e Rôl Comisiwn y Senedd 
e Rolau'r Llywydd, y Dirprwy Lywydd, Comisiynwyr y 

Senedd a Chadeiryddion y Pwyllgorau a phwy ydyn nhw 


Enwau, cyfrifoldebau a manylion bywgraffyddol uwch bersonêl y 
Senedd. 


e Strwythur ac aelodaeth y pwyllgorau 

e Gwybodaeth ynglŷn â'r ddeddfwriaeth sy'n berthnasol i 
swyddogaethau'r Senedd 

e Rôl Clerc y Senedd a manylion bywgraffyddol sy'n 
gysylltiedig â busnes 


e Aelodau'r Senedd 


Manylion y rhai sy'n eistedd yn y Senedd fel aelodau o'r ddeddfwrfa. 
Cyfansoddiad y Senedd drwy gyfeirio at bleidiau. 


e. Aelodaeth Comisiwn y Senedd 

e Perthynas y Senedd â chyrff deddfu eraill yn y Deyrnas 
Unedig ac Ewrop 

e Lleoliadau a manylion cysylltu 


Rhowch eich cyfeiriadau post ac ebost. Os oes modd, rhowch enwau'r 
cysylltiadau gan gynnwys rhifau ffôn a chyfeiriadau ebost. 


e. Adroddiadau ar y bwlch cyflog rhwng y rhyweddau 


Darllenwch ganllawiau'r Llywodraeth ar adroddiadau ar y bwlch cyflog 
rhwng y rhyweddau i weld pa wybodaeth y mae angen ichi ei 
chyhoeddi. Cyhoeddwch y data hwn yn flynyddol os yw nifer eich staff 
yn 250 neu fwy. 


Dosbarth 2 - Faint rydyn ni'n ei wario a sut 


Gwybodaeth ariannol ynghylch yr incwm a'r gwariant a ragwelir a'r 
incwm a'r gwariant gwirioneddol, caffael, contractau ac archwiliadau 
ariannol 


Trefnwch fod gwybodaeth ariannol ar gael am y flwyddyn ariannol 
bresennol a'r ddwy flaenorol o leiaf. 


Os oes arian yn cael ei ddyrannu i ganolfannau cost penodol yn y 
Senedd ac os yw'n helpu i egluro sut mae arian cyhoeddus yn cael ei 
wario, ystyriwch gyhoeddi hynny. 

e Datganiadau ariannol, cyllidebau ac adroddiadau ar 
amrywiannau 


Manylion gwariant dros £25,000 (misol). 
Manylion contractau a thendrau sy'n werth dros £25,000 
Manylion gwariant o fwy na £500 ar gardiau caffael y llywodraeth. 


Gwybodaeth ariannol sy'n ddigon manwl i ganiatau i'r cyhoedd weld 
ble mae arian yn cael ei wario, ble mae'r Senedd a'i Chomisiwn yn 
bwriadu ei wario neu wedi bod yn bwriadu ei wario, a'r gwahaniaeth 
rhwng y ddau. 


Cyhoeddwch wybodaeth ariannol o leiaf bob blwyddyn a, lle bo 
hynny'n ymarferol, darparwch adroddiadau ariannol bob hanner 
blwyddyn neu bob chwarter hefyd. Cynhwyswch gyllidebau refeniw a 
chyllidebau ar gyfer gwariant cyfalaf. 


e Archwilio cyfrifon 
e Cyflogau, lwfansau a threuliau Aelodau'r Senedd 


Manylion y cynlluniau ar gyfer talu cyflogau, treuliau a lwfansau i 
Aelodau'r Senedd. Er na ddylid datgelu rhai o fanylion y treuliau a 
delir i unigolion heb gydsyniad, rhowch fynediad rhwydd i'r cyhoedd 
at o leiaf y cyfansymiau, drwy gyfeirio at gategorïau, a delir i Aelodau 
Senedd unigol neu a ysgwyddir gan Aelodau unigol yn flynyddol. 
Dylid llunio'r categorïau hyn yn unol â'ch polisïau, eich arferion a'ch 
gweithdrefnau presennol a hynny o dan benawdau fel teithio, 
cynhaliaeth a llety. Dylid cyhoeddi unrhyw weithdrefnau ymgynghori 
neu adolygu newydd hefyd. 


e. Manylion cyflogau a graddfeydd, lwfansau a threuliau'r 
gweithlu 


Graddfeydd cyflogau'r rhai sy'n gweithio yn y Senedd. Gallwch 
ddarparu hyn fel rhan o'ch strwythur sefydliadol. Cynhwyswch 
fanylion cyflogau'r staff uwch mewn bandiau o £5,000 o leiaf. Yn 
achos pob swydd arall, nodwch lefelau'r tâl yn ôl ystod y cyflog. Yn 
ychwanegol, cynhwyswch unrhyw gynlluniau ar gyfer talu lwfansau a 
threuliau. Y ffigurau cyffredinol, drwy gyfeirio at gategorïau, ar gyfer 
y treuliau a dalwyd i Glerc y Senedd neu a ysgwyddwyd ganddo. 
Bydd y categorïau'n dod o dan benawdau fel teithio, cynhaliaeth a 
llety. 


e. Gweithdrefnau caffael 


Manylion y gweithdrefnau ar gyfer caffael nwyddau a gwasanaethau. 
Contractau sydd ar gael ar gyfer tendro cyhoeddus. 

e Rhestrau o gontractau a ddyfarnwyd a'u gwerth 


Mae'r ICO yn disgwyl i'r Senedd gyhoeddi manylion contractau sy'n 
ddigon mawr i fod wedi mynd drwy dendr ffurfiol yn unig. 


e Datganiadau ariannol ar gyfer prosiectau a digwyddiadau 


Os oes prosiectau a all gael eu hadnabod, mae'r ICO yn disgwyl i'r 
cynllun cyhoeddi gynnwys o leiaf yr adroddiadau ariannol sy'n dangos 
y gwariant gwirioneddol o'i gymharu â chyllidebau gwreiddiol y 
prosiect. Mwyaf i gyd y bo'r prosiect, mwyaf i gyd o fanylion a ddylai 
fod ar gael. Yn yr un modd, pan roddir cyhoeddusrwydd i 
ddigwyddiadau a drefnir, trefnwch fod y gost ar gael drwy'r cynllun 
cyhoeddi. 


e Perfformiad talu'n brydlon 
Os yw'n gymwys i chi, cyhoeddwch ddata'n flynyddol ar eich 
perfformiad talu'n brydlon, yn unol â Pholisi Talu Prydlon llywodraeth 


y Deyrnas Unedig. 


e. Rheoliadau ariannol mewnol 


Dosbarth 3 - Beth yw'n blaenoriaethau a sut rydyn 
ni'n dod ymlaen 


Cynlluniau, dangosyddion perfformiad, archwiliadau ac adolygiadau 


Cyhoeddwch yr holl wybodaeth berthnasol yn y dosbarth hwn sydd ar 
gael ar gyfer y flwyddyn bresennol a'r tair blaenorol o leiaf. 


Isod ceir rhestr o'r math o wybodaeth y byddem yn disgwyl ichi ei 
darparu. Fel arfer, dylid cynnwys unrhyw adroddiadau eraill neu 
wybodaeth arall wedi'i chofnodi sy'n dangos eich perfformiad 
arfaethedig neu wirioneddol. 


e Busnes y Senedd 


Syniad o sut y dyrennir busnes i'r Senedd a'i phwyllgorau. 
Calendrau'r busnes sydd i'w gynnal. Y rhaglen ddeddfu. 


e Cynlluniau strategol 
e Cynllun busnes blynyddol 

Adroddiad blynyddol 

Adolygiadau mewnol ac allanol ar berfformiad y sefydliad 
Adroddiadau ar arolygiadau 

Asesiadau o'r effaith ar ddiogelu data (ar ffurf lawn neu 
grynodeb) neu unrhyw asesiad effaith arall (ee 
Asesiadau o'r Effaith ar Iechyd a Diogelwch, Asesiadau 
o'r Effaith ar Gydraddoldeb etc), fel y bo'n briodol ac yn 
berthnasol 

e Safonau gwasanaeth 

e Ystadegau a gynhyrchir yn unol â gofynion y Senedd 

e Cytundebau gwasanaeth cyhoeddus 


Dosbarth 4 - Sut rydyn ni'n gwneud penderfyniadau 


Prosesau penderfynu a chofnodi penderfyniadau 


Trefnwch fod gwybodaeth yn y dosbarth hwn ar gael ar gyfer y 
flwyddyn bresennol a'r tair blaenorol o leiaf. 


e Y broses ddeddfu 


Gwybodaeth am gymhwysedd deddfwriaethol, gweithdrefnau deddfu, 
materion sy'n mynd drwy'r Senedd, is-ddeddfwriaeth. 


e Cofnodion cyfarfodydd a thrafodion 
Cofnodion o drafodion y Senedd a'i phwyllgorau, cofnodion y Bwrdd 
Gweithredol a'r Comisiwn. Peidiwch â chynnwys deunydd y bernir ei 


bod yn briodol ei esemptio rhag cael ei ddatgelu. 


e. Adroddiadau a phapurau a ddarperir i'w hystyried mewn 
cyfarfodydd 


Peidiwch â chynnwys deunydd y bernir ei bod yn briodol ei esemptio 
rhag cael ei ddatgelu. 


e Ymgyngoriadau cyhoeddus a deunyddiau briffio ymchwil 
Darparwch fanylion ymarferion ymgynghori gyda mynediad i'r 
papurau ymgynghori neu wybodaeth am ble gall y cyhoedd gael y 
papurau. Canlyniadau a deilliannau ymarferion ymgynghori. 


Dogfennau busnes 


Dogfennau a osodir gerbron y Senedd, datganiadau barn a gyflwynir 

gan Aelodau'r Senedd ar faterion sy'n effeithio ar Gymru, deisebau a 
Datganiadau ysgrifenedig y Gweinidogion. Adroddiadau a gyflwynir i 
bwyllgorau, heb gynnwys deunydd y bernir ei bod yn briodol ei 
esemptio rhag cael ei ddatgelu. 


e Canllawiau ar gyfathrebu mewnol, meini prawf a 
ddefnyddir ar gyfer gwneud penderfyniadau, 
cyfarwyddiadau, llawlyfrau a chanllawiau mewnol 


Os byddai mynediad at gyfarwyddiadau, llawlyfrau a chanllawiau 
mewnol ar ymdrin â busnes y Senedd yn helpu'r cyhoedd i ddeall sut 
mae penderfyniadau'n cael eu gwneud, dylai'r rhain fod ar gael yn 
rhwydd. Ni fyddai'r ICO yn disgwyl i wybodaeth a allai niweidio 
gweithrediadau'r Senedd gael ei datgelu. 


Dosbarth 5 - Ein polisïau a'n gweithdrefnau 


Y protocolau, y polisïau a'r gweithdrefnau ysgrifenedig cyfredol ar 
gyfer cyflwyno gwasanaethau a gwireddu cyfrifoldebau 


Gwybodaeth gyfredol yn unig a ddylai gael ei chynnwys yn y dosbarth 
hwn. 


e Polisïau a gweithdrefnau ar gynnal busnes y Senedd 
e Polisïau a gweithdrefnau ar ddarparu gwasanaethau 
e Polisïau a gweithdrefnau ar recriwtio a chyflogi staff 


Dylech gynnwys eitemau fel Rheolau Sefydlog y Senedd, canllawiau 
ar y weithdrefn, dyfarniadau'r Llywydd, codau ymarfer, memoranda 
cyd-dealltwriaeth a gwybodaeth debyg. 


Bydd nifer o bolisïau, er enghraifft cydraddoldeb ac amrywiaeth ac 
iechyd a diogelwch, yn ymwneud â darparu gwasanaethau a chyflogi 
staff. Os ydych yn hysbysebu swyddi gwag fel rhan o bolisïau 
recriwtio, trefnwch fod manylion y swyddi gwag presennol ar gael. 


Dylid cynnwys sut rydych chi'n cydymffurfio â gofynion Cynllun 
Ieithoedd Swyddogol y Senedd a/neu Ddeddf Cynulliad Cenedlaethol 
Cymru (Ieithoedd Swyddogol) 2012. Dylid cynnwys polisïau a 
gweithdrefnau ar gyfer ymdrin â cheisiadau am wybodaeth hefyd. 


e Polisïau a gweithdrefnau ar wasanaeth i gwsmeriaid a 
chwynion 


Cynhwyswch safonau ar gyfer darparu gwasanaethau i'ch cwsmeriaid, 

gan gynnwys y weithdrefn gwyno. Bydd gweithdrefnau cwyno yn 
cynnwys y gweithdrefnau sy'n ymdrin â cheisiadau am wybodaeth a 
gweithredu'r cynllun cyhoeddi. 


e Polisïau rheoli cofnodion a data personol 


Cynhwyswch wybodaeth am bolisïau diogelwch, cadw, dinistrio ac 
archifo cofnodion, a pholisïau diogelu data (gan gynnwys rhannu data 
a defnyddio CCTV). 


e Cynlluniau ffeiliau (lefel uchel, ar gyfer systemau rheoli 
cofnodion cyfredol) 
e Canllawiau mewnol 


Canllawiau a lunnir ar gyfer eich staff lle bydd cyhoeddi'r rheiny'n 
helpu'r cyhoedd i ddeall sut mae trefniadau gweinyddol y Senedd yn 
gweithio. 


e Cyfundrefnau a pholisïau codi tâl 


Darparwch fanylion unrhyw gyfundrefnau statudol ar gyfer codi tâl. 
Dylai polisïau codi tâl gynnwys taliadau a godir am wybodaeth a 
gyhoeddir fel rhan o'r drefn. Dylent nodi'n glir pa gostau rydych chi'n 
eu hadennill, ar ba sail rydych chi'n gwneud hynny, a sut rydych chi'n 
eu cyfrifo. 


Os ydych yn codi ffi am drwyddedu ailddefnyddio setiau data, nodwch 
yn eich arweiniad i wybodaeth sut rydych chi'n cyfrifo hyn ac a ydych 
chi'n codi'r tâl o dan y Rheoliadau Ffioedd Ailddefnyddio ynteu o dan 
ddeddfwriaeth arall. Chewch chi ddim codi ffi ailddefnyddio os ydych 
yn trefnu bod y setiau data ar gael i'w hailddefnyddio o dan y 
Drwydded Llywodraeth Agored. 


Dosbarth 6 — Rhestrau a chofrestrau 


Gwybodaeth mewn rhestrau a chofrestrau sy'n cael eu cadw ar hyn o 
bryd a ddylai gael ei chynnwys yn y dosbarth hwn 


e Cofrestrau cyhoeddus 


Os yw'n ofynnol ichi gadw unrhyw gofrestr a threfnu bod yr 
wybodaeth ynddi ar gael i'r cyhoedd ei harchwilio, bydd y 
darpariaethau presennol ynglŷn â mynediad fel arfer yn ddigonol. 
Ond, rhowch gyhoeddusrwydd i ba gofrestrau cyhoeddus sydd 
gennych, a sut rydych chi'n trefnu bod yr wybodaeth ynddyn nhw ar 

gael i'r cyhoedd. Pan fo cofrestrau'n cynnwys gwybodaeth bersonol, 
rhaid ichi sicrhau eich bod yn ystyried yr egwyddorion diogelu data. 


e Cofrestrau asedau a chofrestr asedau gwybodaeth 


Nid yw'r ICO yn disgwyl ichi gyhoeddi'r holl fanylion o'r holl 
gofrestrau asedau. Er hynny, mae'r ICO yn disgwyl ichi ddarparu 
lleoliad tir cyhoeddus ac asedau sy'n adeiladau a gwybodaeth am y 
nodweddion allweddol sydd fel arfer yn cael ei chofnodi ar gofrestr 
asedau ynghyd â rhywfaint o wybodaeth arall o gofrestrau asedau 
cyfalaf. Os ydych chi wedi paratoi cofrestr asedau gwybodaeth at 
ddibenion Rheoliadau Ailddefnyddio Gwybodaeth y Sector Cyhoeddus 
2015, dylech gyhoeddi ei chynnwys. 


e CCTV 


Manylion lleoliadau unrhyw gamerâu gwyliadwriaeth CCTV agored 
sy'n cael eu gweithredu gennych chi neu ar eich rhan. Chi ddylai 
benderfynu ar lefel y manylion sy'n briodol. Gellid gwneud hyn fesul 
adeilad neu yn ôl lleoliadau daearyddol mwy cyffredinol e.e. codau 
post neu godau post rhannol, gan ddibynnu ar y materion diogelwch 
a godir. 


e Cofnodion datgeliadau rhyddid gwybodaeth 


Os ydych yn cynhyrchu cofnod datgeliadau sy'n nodi'r wybodaeth a 
ddarperir mewn ymateb i geisiadau rhyddid gwybodaeth a 
cheisiadau'r EIR, trefnwch ei fod ar gael yn rhwydd. Argymhellir cadw 
cofnodion datgeliadau fel arfer da. 


e Cofrestr o roddion a lletygarwch a ddarperir i Aelodau'r 
Senedd ac uwch bersonêl 


Manylion rhoddion a roddir neu a dderbynnir; lletygarwch a chan ba 
sefydliad; teithio (gan gynnwys dros y môr, yn fanwl onid yw'n 
briodol barnu ei fod yn deithio nad yw'n arferol). 


e. Unrhyw gofrestr o fuddiannau a gedwir yn y Senedd, gan 
gynnwys buddiannau Aelodau'r Senedd 
e Rhestrau eraill sy'n ofynnol o dan y gyfraith 


Dosbarth 7 - Y gwasanaethau rydyn ni'n eu cynnig 


Gwybodaeth am y gwasanaethau y mae'r Senedd yn eu cynnig, gan 
gynnwys taflenni, canllawiau a newyddlenni 

Yn gyffredinol, mae hwn yn estyniad ar ran o'r dosbarth cyntaf o 
wybodaeth. Er bod y dosbarth cyntaf yn darparu gwybodaeth am 
rolau a chyfrifoldebau'r Senedd, mae'r dosbarth hwn yn cynnwys 
manylion am y gwasanaethau a ddarperir gennych o ganlyniad i'r 
rheiny, yn rhyngwladol, yn genedlaethol ac yn lleol. Yn gyffredinol, 
dechreuwch â rhestr neu restrau o wasanaethau sy'n dod o fewn eich 
cyfrifoldeb, yn gysylltiedig â manylion y gwasanaethau hyn. 


Gweithdrefnau deddfu 

Craffu ar waith Llywodraeth Cymru 
Gweithdrefnau etholiadau 

Cofnodion ac archifau 

Papurau ymchwil y llyfrgell 

Trefniadau ar gyfer ymweld â'r Senedd 
Seremonïau ac achlysuron 

Gwasanaethau y mae gan y Senedd hawl i adennill ffi ar 
eu cyfer ynghyd â manylion y ffioedd hynny 
Cylchlythyrau'r Senedd 

Taflenni, llyfrynnau a newyddlenni 

Cyngor a chanllawiau 

Hysbysiadau i'r cyfryngau 

